Document ID: /roh_data/filtered/fineweb-2-filterrobots_roh.jsonl.gz/24739

Il Tour de ski sajà ina plattafurma da reclama perfetga per la destinaziun turistica da Lai, ha ditg l'organisatur Hannes Parpan.
Las emprimas 3 etappas dal 10avel Tour de ski èn da Bumaun fin ils 3 da schaner 2016 en l'arena da biatlon a Lantsch. In termin ideal per il public el lieu ed a chasa avant la televisiun.
Main ideal ord vista organisatorica
Ils hotels a Lai èn lura plains e pli che plains. Perquai han ils organisaturs reservà hotels fin a Maiavilla per metter sut tetg ils ver 600 atlets, trenaders, gidanters e schurnalists ch'accumpognan il Tour de ski. Mo la finala hajan els chattà per mintgin in suttetg.
RR Actualitad la saira 17:00